กฎกระทรวงว่าด้วยการรับฝากเงินประเภทสลากออมสินพิเศษ พ.ศ. 2547
วันที่ประกาศ: 2004-03-12

content: กฎกระทรวง ว่าด้วยการรับฝากเงินประเภทสลากออมสินพิเศษ พ.ศ. ๒๕๔๗
content: อาศัยอำนาจตามความในมาตรา ๖ และมาตรา ๗ (๒) แห่งพระราชบัญญัติธนาคารออมสิน พ.ศ. ๒๔๘๙ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวง ฉบับที่ ๕ (พ.ศ. ๒๔๙๒) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสลากออมสินพิเศษ (๒) กฎกระทรวง ฉบับที่ ๑๑ (พ.ศ. ๒๔๙๗) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสลากออมสินพิเศษ (๓) กฎกระทรวง ฉบับที่ ๒๑ (พ.ศ.
sectionNo: 1
content: ๒๕๑๑) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสลากออมสินพิเศษ (๔) กฎกระทรวง ฉบับที่ ๒๘ (พ.ศ. ๒๕๑๘) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสลากออมสินพิเศษ (๕) กฎกระทรวง ฉบับที่ ๓๖ (พ.ศ. ๒๕๒๕) ออกตามความในพระราชบัญญัติธนาคารออมสิน
sectionNo: 1
content: พ.ศ. ๒๔๘๙ ว่าด้วยการรับฝากเงินประเภทสลากออมสินพิเศษ (๖) กฎกระทรวง ฉบับที่ ๓๘ (พ.ศ. ๒๕๒๗) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสลากออมสินพิเศษ
sectionNo: 2
content: ข้อ ๒ ในกฎกระทรวงนี้ “สลากออมสินพิเศษ” หมายความว่า หนังสือตราสารที่ธนาคารออมสินออกให้แก่ผู้ฝากโดยมีข้อสัญญาว่า ถ้าหนังสือตราสารนั้นมีเลขหมายถูกเลขสลากจ่ายคืน ธนาคารออมสินจะจ่ายเงินให้แก่ผู้ฝากเป็นจำนวนเงินตามที่กำหนดไว้ และเมื่อหนังสือตราสารนั้นครบกำหนดอายุธนาคารออมสินจะจ่ายเงินต้นคืนพร้อมดอกเบี้ย
sectionNo: 2
content: (ถ้ามี) ให้แก่ผู้ฝาก “ผู้ฝาก” หมายความว่า บุคคลที่ฝากเงินกับธนาคารออมสินโดยวิธีการซื้อสลากออมสินพิเศษที่ธนาคารออมสินนำออกจำหน่ายหรือโดยได้รับการโอนกรรมสิทธิ์ และได้ยึดถือครอบครองสลากออมสินพิเศษที่ระบุให้ใช้เงินแก่ผู้มีชื่อในสลากนั้นหรือแก่ผู้ถือสลากนั้น “เงินต้น” หมายความว่า
sectionNo: 2
content: จำนวนเงินที่ผู้ฝากได้ฝากไว้ตามราคาสลากออมสินพิเศษที่ธนาคารออมสินออกให้
sectionNo: 3
content: ข้อ ๓ ให้ธนาคารออมสินรับฝากเงินประเภทสลากออมสินพิเศษได้ โดยในการรับฝากเงินดังกล่าวให้ปฏิบัติตามที่ธนาคารออมสินประกาศกำหนด ในการรับฝากเงินประเภทสลากออมสินพิเศษตามวรรคหนึ่ง ให้ธนาคารออมสินเรียกเก็บค่าธรรมเนียมสำหรับการดำเนินการใด ๆ
sectionNo: 3
content: เกี่ยวกับสลากออมสินพิเศษได้ตามอัตราที่ธนาคารออมสินประกาศกำหนดโดยความเห็นชอบของคณะกรรมการธนาคารออมสิน
sectionNo: 4
content: ข้อ ๔ ชนิดของสลากออมสินพิเศษมีสองชนิดดังนี้ (๑) สลากออมสินพิเศษที่ระบุให้ใช้เงินแก่ผู้มีชื่อในสลากออมสินพิเศษ (๒) สลากออมสินพิเศษที่ระบุให้ใช้เงินแก่ผู้ถือสลากออมสินพิเศษ
sectionNo: 5
content: ข้อ ๕ การออกสลากออมสินพิเศษตามข้อ ๔ นั้น ให้ออกจำหน่ายเป็นงวด สลากออมสินพิเศษในงวดใดจะมีลักษณะ ราคา จำนวน เลขหมาย กำหนดอายุ วันที่รับฝากและวันที่มีสิทธิถอนครบอายุและวันเริ่มมีสิทธิถอนสลากจ่ายคืน อัตราดอกเบี้ย (ถ้ามี) และเงื่อนไขอื่นใด ให้เป็นไปตามที่ธนาคารออมสินประกาศกำหนด
sectionNo: 6
content: ข้อ ๖ บุคคลที่จะฝากเงินประเภทสลากออมสินพิเศษ ได้แก่ (๑) บุคคลที่มีอายุตั้งแต่เจ็ดปีขึ้นไป โดยฝากคนเดียวหรือเข้าชื่อร่วมกันไม่เกินสามคน (๒) นิติบุคคล
sectionNo: 7
content: ข้อ ๗ ห้ามมิให้บุคคลใดฝากเงินประเภทสลากออมสินพิเศษในนามของตนเพื่อประโยชน์ของบุคคลอื่น
sectionNo: 8
content: ข้อ ๘ ผู้ฝากมีสิทธิ (๑) ถอนเงินถูกเลขสลากจ่ายคืนเมื่อสลากออมสินพิเศษฉบับใดถูกเลขสลากจ่ายคืน และให้ถือว่าสลากออมสินพิเศษฉบับนั้นคงมีอายุต่อไปจนกว่าจะครบกำหนดอายุของสลากออมสินพิเศษฉบับนั้น
sectionNo: 8
content: หรือถอนเงินคืนเมื่อสลากออมสินพิเศษยังไม่ครบกำหนดอายุและให้ถือว่าสลากออมสินพิเศษที่ถอนเงินคืนนั้นสิ้นอายุตั้งแต่วันที่ถอนเงินคืน (๒) ถอนเงินต้นพร้อมด้วยดอกเบี้ย (ถ้ามี) คืนเมื่อสลากออมสินพิเศษครบกำหนดอายุ (๓) ถอนเงินคืนตามอัตราที่ธนาคารออมสินกำหนดเมื่อสลากออมสินพิเศษยังไม่ครบกำหนดอายุ
sectionNo: 8
content: และให้ถือว่าสลากออมสินพิเศษที่ถอนเงินคืนนั้นสิ้นอายุตั้งแต่วันที่ถอนเงินคืน (๔) ขอกู้เงินจากธนาคารออมสินโดยใช้สลากออมสินพิเศษเป็นหลักประกัน ไม่ว่าจะนำมาใช้เป็นหลักประกันทั้งหมดหรือบางส่วน (๕) โอนกรรมสิทธิ์ในสลากออมสินพิเศษให้แก่บุคคลอื่น โดยสลากออมสินพิเศษตามข้อ ๔ (๑)
sectionNo: 8
content: ให้ผู้ฝากลงลายมือชื่อของผู้ฝากในสลากออมสินพิเศษ และแจ้งการโอนให้ธนาคารออมสินทราบก่อนโอนกรรมสิทธิ์ สำหรับสลากออมสินพิเศษตามข้อ ๔ (๒) ให้ผู้ฝากโอนโดยการส่งมอบสลากออมสินพิเศษ (๖) ขอให้ธนาคารออมสินออกใบแทนให้เมื่อสลากออมสินพิเศษฉบับใดชำรุดหรือสูญหาย โดยปฏิบัติตามระเบียบที่ธนาคารออมสินกำหนด (๗)
sectionNo: 8
content: สอบถามพนักงานหรือตัวแทน ณ สำนักงานแห่งใหญ่ สาขา หรือตัวแทน ภายในหนึ่งเดือนนับแต่วันที่ขอฝากเงินประเภทสลากออมสินพิเศษ แต่ไม่ได้รับสลากออมสินพิเศษ หรือวันที่ขอถอนเงินคืนแต่ไม่ได้รับเงิน หรือวันที่ขอให้ออกใบแทนสลากออมสินพิเศษ แต่ไม่ได้รับใบแทนสลากออมสินพิเศษ
sectionNo: 9
content: ข้อ ๙ การออกเลขสลากจ่ายคืน ให้เป็นไปตามที่ธนาคารออมสินประกาศกำหนด
sectionNo: 10
content: ข้อ ๑๐ สลากออมสินพิเศษฉบับใดออกให้โดยฝ่าฝืนต่อกฎกระทรวงนี้ และโดยเป็นความผิดของผู้ฝากเอง แม้สลากออมสินพิเศษนั้นจะถูกเลขสลากจ่ายคืน ก็จะไม่ได้รับเงินถูกสลากจ่ายคืน แต่ผู้อำนวยการธนาคารออมสินมีอำนาจสั่งจ่ายเงินคืนให้แก่ผู้ฝากได้เป็นจำนวนเงินไม่ต่ำกว่าเงินต้น
sectionNo: 11
content: ข้อ ๑๑ เมื่อผู้ฝากตาย ให้ทายาทหรือผู้จัดการมรดกยื่นคำขอรับมรดก โดยจะขอรับเป็นเงินสดหรือขอรับโอนกรรมสิทธิ์สลากออมสินพิเศษก็ได้
sectionNo: 12
content: ข้อ ๑๒ ให้ธนาคารออมสินหักค่ารักษาบัญชีในกรณีดังต่อไปนี้ ตามอัตราที่ธนาคารออมสินประกาศกำหนดโดยความเห็นชอบของคณะกรรมการธนาคารออมสิน (๑) หักจากเงินถอนคืนอันได้แก่เงินต้นและดอกเบี้ยที่ผู้ฝากมีสิทธิจะได้รับ
sectionNo: 12
content: เมื่อสลากออมสินพิเศษครบกำหนดอายุและผู้ฝากไม่มาขอรับเงินถอนคืนภายในระยะเวลาสิบปีนับแต่วันที่สลากออมสินพิเศษนั้นครบกำหนดอายุ (๒) หักจากเงินถูกเลขสลากจ่ายคืน เมื่อสลากออมสินพิเศษถูกเลขสลากจ่ายคืนและผู้ฝากไม่มาขอรับเงินถูกเลขสลากจ่ายคืนภายในระยะเวลาสิบปีนับแต่วันที่สลากออมสินพิเศษนั้นครบกำหนดอายุ
sectionNo: 13
content: ข้อ ๑๓ ข้อกำหนดในกฎกระทรวงนี้ไม่มีผลกระทบกระเทือนถึงสิทธิใด ๆ ของผู้ฝากหรือทายาทของผู้ฝากที่มีอยู่ก่อนวันที่กฎกระทรวงนี้ใช้บังคับ
sectionNo: 14
content: ข้อ ๑๔ บรรดาประกาศ ระเบียบ ข้อบังคับ หรือคำสั่งที่ออกตามกฎกระทรวง ฉบับที่ ๕ (พ.ศ. ๒๔๙๒) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสลากออมสินพิเศษ ที่ใช้บังคับอยู่ก่อนวันที่กฎกระทรวงนี้ใช้บังคับ
sectionNo: 14
content: ให้ยังคงใช้บังคับได้ต่อไปเท่าที่ไม่ขัดหรือแย้งกับกฎกระทรวงนี้จนกว่าจะได้มีการออกประกาศ ระเบียบ ข้อบังคับ หรือคำสั่งตามกฎกระทรวงนี้
sectionNo: 15
content: ข้อ ๑๕ ให้นำกฎกระทรวงว่าด้วยการรับฝากเงินออมสิน ออกตามความในพระราชบัญญัติธนาคารออมสิน พ.ศ. ๒๔๘๙ เฉพาะส่วนที่ไม่ขัดหรือแย้งกับกฎกระทรวงนี้มาใช้บังคับแก่การรับฝากเงินประเภทสลากออมสินพิเศษโดยอนุโลม
content: ให้ไว้ ณ วันที่ ๔ มีนาคม พ.ศ. ๒๕๔๗ ร้อยเอก สุชาติ เชาว์วิศิษฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวง ฉบับที่ ๕ (พ.ศ. ๒๔๙๒) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสลากออมสินพิเศษ มีบทบัญญัติบางประการไม่เหมาะสมกับสภาวการณ์ในปัจจุบัน
content: สมควรปรับปรุงการรับฝากเงินประเภทดังกล่าวให้เหมาะสมยิ่งขึ้นเพื่อที่จะได้เป็นธุรกิจที่สร้างรายได้ให้แก่ธนาคารออมสินและก่อให้เกิดแรงจูงใจแก่ผู้ฝากเงินที่จะหันมาฝากเงินประเภทนี้มากขึ้น จึงจำเป็นต้องออกกฎกระทรวงนี้